**Calvin Louis Petersen** (s. 19. lokakuuta 1994 Waterloo, Iowa, Yhdysvallat) on yhdysvaltalainen jääkiekkomaalivahti, joka pelaa NHL-joukkue Philadelphia Flyersin organisaatiossa. Hän aloittanee kauden 2017–2018 AHL-joukkue Ontario Reignissa. Petersenin hanskakäsi on oikea.

Ura
---

### Seuraura

Petersen pelasi Chicago Young Americansin junioreissa, kunnes hänen kotikaupunkinsa joukkue Waterloo Black Hawks varasi Petersenin 185. pelaajana USHL:n varaustilaisuudessa 2011. Hän aloitti kauden 2011–2012 vielä Young Americansissa, mutta Petersen siirtyi kesken kauden ensin NAHL-joukkue Topeka RoadRunnersiin ja sieltä kahden ottelun jälkeen hänet varanneen Waterloo Black Hawksin USHL-joukkueeseen. Varsinaisella USHL:n tulokaskaudellaan 2012–2013 Petersen jakoi varsin tasaisesti joukkueen torjuntavastuun Eamon McAdamin kanssa. Hän pelasi kauden aikana myös USHL Top Prospects Gamessa. Petersen valittiin kauden päätteeksi liigan tulokkaiden tähdistökentälliseen. Hän edusti Black Hawksia kauden aikana myös Junior Club World Cupissa, joka päättyi hopeaan.

Buffalo Sabres varasi Petersenin viidennellä kierroksella 129. pelaajana NHL:n varaustilaisuudessa 2013. Kaudella 2013–2014 hän nousi Black Hawksin selkeäksi ykkösmaalivahdiksi. Petersen pelasi kauden aikana myös USHL:n tähdistöottelussa. Hän eteni joukkueensa kanssa aina Clark Cup -finaaleihin saakka, mutta mestaruuden vei kuitenkin Indiana Ice otteluvoitoin 3–2. Petersen valittiin kauden päätteeksi liigan toiseen tähdistökentälliseen. Vuosina 2014–2017 hän kävi Notre Damen yliopistoa. Petersen otti joukkueen selkeän ykkösmaalivahdin paikan jo *Freshman -vuotenaan* 2014–2015, jolloin hän torjui 33 ottelussa neljä nollapeliä. Petersen valittiin kauden päätteeksi Hockey Eastin tulokkaiden tähdistökentälliseen. *Junior -vuotenaan* 2016–2017 hän sai harvinaisen kunnian olla pelipaikastaan huolimatta Notre Damen kapteeni, mikä oli ensimmäinen kerta yliopiston historiassa. Petersen torjui kuusi nollapeliä, joilla hän jakoi koko NCAA:n kärkisijan. Hänet valittiin kauden päätteeksi Hockey Eastin ensimmäiseen tähdistökentälliseen.

Petersen ei tehnyt missään vaiheessa tulokassopimusta hänet varanneen Buffalo Sabresin kanssa, vaan heti vapaaksi agentiksi tultuaan hän teki heinäkuussa 2017 kaksivuotisen tulokassopimuksen Los Angeles Kingsin kanssa.

Syyskuussa 2021 Petersen teki Kingsin kanssa kolmivuotisen jatkosopimuksen.

Kesäkuussa 2023 Kings kauppasi Petersenin, Sean Walkerin ja Helge Gransin Philadelphia Flyersiin kolmen joukkueen kaupassa, johon osallistui myös Columbus Blue Jackets.

### Maajoukkueura

Petersen edusti Yhdysvaltoja MM-kilpailuissa vuonna 2017. Hän kuitenkin toimi joukkueen kolmosmaalivahtina, eikä pukenut yhteenkään otteluun. Petersen pelasi myös alle 18-vuotiaiden Ivan Hlinkan muistoturnauksessa vuonna 2011, mutta hän toimi lähes koko turnauksen ajan kakkosmaalivahtina Jon Gilliesille ja pelasi vain yhdessä ottelussa. Petersen pelasi myös alle 19-vuotiaiden World Junior A Challengessa vuonna 2013, jolloin hän kantoi Yhdysvaltain pääasiallisen torjuntavastuun ja voitti kultaa.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |  |  |  |  |  |  |
| 2011–2012 | Topeka RoadRunners | NAHL | 2 | 1 | 0 | 1 | 129 | 4 | 0 | 1.86 | 92,5 | – | – | – | – | – | – | – | – |
|  | Waterloo Black Hawks | USHL | 5 | 3 | 1 | 0 | 265 | 13 | 0 | 2.94 | 90,2 | – | – | – | – | – | – | – | – |
| 2012–2013 | Waterloo Black Hawks | USHL | 35 | 21 | 11 | 1 | 1937 | 96 | 3 | 2.97 | 90,6 | 4 | 2 | 2 | 211 | 15 | 0 | 4.27 | 88,1 |
| 2013–2014 | Waterloo Black Hawks | USHL | 38 | 27 | 7 | 4 | 2229 | 93 | 2 | 2.50 | 91,5 | 12 | 8 | 4 | 800 | 30 | 0 | 2.25 | 92,8 | Kakkostähdistö |
| 2014–2015 | Univ. of Notre Dame | NCAA | 33 | 13 | 16 | 3 | 1892 | 79 | 4 | 2.51 | 91,9 | – | – | – | – | – | – | – | – |
| 2015–2016 | Univ. of Notre Dame | NCAA | 37 | 19 | 11 | 7 | 2232 | 82 | 1 | 2.20 | 92,7 | – | – | – | – | – | – | – | – |
| 2016–2017 | Univ. of Notre Dame | NCAA | 40 | 23 | 12 | 5 | 2375 | 88 | 6 | 2.22 | 92,6 | – | – | – | – | – | – | – | – | Ykköstähdistö |
| 2017–2018 | Ontario Reign | AHL | 41 | 23 | 14 | 0 | 2330 | 100 | 4 | 2.58 | 91,0 | 4 | 1 | 3 | 277 | 11 | 0 | 2.38 | 91,5 |
| 2018–2019 | Ontario Reign | AHL | 38 | 13 | 19 | 0 | 2103 | 141 | 0 | 4.02 | 89,6 | – | – | – | – | – | – | – | – |
|  | Los Angeles Kings | NHL | 11 | 5 | 4 | 0 | 622 | 27 | 1 | 2.60 | 92,4 | – | – | – | – | – | – | – | – |
| 2019–2020 | Ontario Reign | AHL | 37 | 17 | 15 | 0 | 2079 | 119 | 3 | 3.43 | 90,6 | – | – | – | – | – | – | – | – |
|  | Los Angeles Kings | NHL | 8 | 5 | 3 | 0 | 477 | 21 | 0 | 2.64 | 92,2 | – | – | – | – | – | – | – | – |
| 2020–2021 | Los Angeles Kings | NHL | 32 | 9 | 18 | 0 | 2015 | 97 | 0 | 2.89 | 91,1 | – | – | – | – | – | – | – | – |
| 2021–2022 | Los Angeles Kings | NHL | 37 | 20 | 14 | 0 | 2177 | 105 | 3 | 2.89 | 89,5 | 1 | 0 | 0 | 33 | 4 | 0 | 7.50 | 80,0 |
| 2022–2023 | Ontario Reign | AHL | 40 | 16 | 20 | 0 | 2395 | 115 | 2 | 2.88 | 90,4 | 2 | 0 | 2 | 123 | 8 | 0 | 3.90 | 82,6 |
|  | Los Angeles Kings | NHL | 10 | 5 | 3 | 0 | 544 | 34 | 0 | 3.75 | 86,8 | – | – | – | – | – | – | – | – |

Lähteet
-------

* Cal Petersen The Internet Hockey Databasessa (englanniksi)
* Cal Petersen *Elite Prospects*. Everysport Media Group AB.  (englanniksi)

### Viitteet

1. ↑  Cal Petersen Bio :: Notre Dame Ice Hockey :: UND.COM :: The Official Site of Notre Dame Athletics *und.com*. CBSi Advanced Media.  Arkistoitu 7.8.2017. Viitattu 7.8.2017. (englanniksi)
2. 1 2 3 4  Cal Petersen *Elite Prospects*. Everysport Media Group AB.  (englanniksi)
3. 1 2  Cal Petersen The Internet Hockey Databasessa (englanniksi)
4. ↑  Colleran, Dan: Petersen To Wear Captain's *und.com*.  31.8.2016. NOTRE DAME, Ind.:  CBSi Advanced Media.  Arkistoitu 7.8.2017. Viitattu 7.8.2017. (englanniksi)
5. 1 2  Cal Petersen Agrees to Entry-Level Deal with LA Kings  1.7.2017. Los Angeles Kings. Viitattu 7.8.2017. (englanniksi)
6. ↑  Viime kaudella pahasti flopannut konkari palaa Los Angelesiin – myös maalivahtiosastolle täydennystä *suomikiekko.com*.  2.7.2017. Nordic Sport Media. Viitattu 7.8.2017.
7. ↑